دوري أبطال أفريقيا هيشهد السنة دي أهم نهائي في تاريخه, مش بس لأنه بين أقوى فريقين تاريخيا في القارة الأفريقية كلها, بل لأن لأول مرة دوري أبطال أفريقيا يكون طرفين النهائي فيه من نفس البلد .. مصر
#000003
فتعالوا معانا نعرف شويه أرقام عن تاريخ الأندية المصرية
خصوصا كبيري القارة وطرفي النهائي (الأهلي والزمالك) و الأرقام القياسية اللي محققينها, ولسه هتتحقق في دوري أبطال أفريقيا قبل الماتش الأهم في الموسم الكروي الافريقي
#000006
مبدأيا مصر هي أكتر دولة فازت أنديتها بدوري أبطال أفريقيا وطرفين النهائي هما أكتر فرقتين فازوا بالبطولة –
#000008
مافيش منافسة بقولك
#000015
الأهلي المصري يملك رقم قياسي كأكثر فريق شارك في البطولة : 30 مرة –
#000016
الأهلي المصري يملك الهداف التاريخي للبطولة : محمد أبو تريكة 31 هدف –
#000020
مصر الدولة الوحيدة اللي أنديتها في أخر أربعين سنه منذ 1980 لم تبتعد عن الكأس السمراء أكتر من 6 سنوات
يعني منذ فوز الأهلي في 1982 لحد فوز الأهلي في 2013 لم يحدث أن مر أكتر من 5 سنوات إلا و كان لازم يفوز نادي مصري بدوري أبطال أفريقيا .. إنجاز مافيش أي دولة أخرى قدرت تحققه
#000023
و مع دخول الألفية الجديدة عادوا الشياطين الحمر مع جيل مانويل جوزية الاستثنائي, واللي سيطر محليا و أفريقيا
فمنذ عام 2001 وصل الأهلي ل 9 نهائيات أفريقية فاز فيها ب 6 ألقاب
#000026
فبعد إبتعاد اللقب 4 سنوات عن دولاب الأندية المصرية منذ 1997 إلى 2000
عاد الأهلي ليفوز في 2001 ثم فاز الزمالك في 2002 وكان ده أخر القاب القلعة البيضاء, عشان يسيب الساحة للفريق اللي أعاد رفع إسم مصر في أفريقيا, زي ما الزمالك عمل في التسعينات
ليفوز الأهلي باللقب في عام 2005 و 2006 و 2008 و يخسر بصعوبة لقب 2007
ثم يبتعد عن اللقب 3 سنوات و يعود ليفوز بأخر لقبين في 2012 و 2013 عشان يكون ده أخر لقب مصري بدوري أبطال أفريقيا
#000027
الحقيقة النهائي ده على قد تميزه في ظروفة كونه أول نهائي يتلعب من مباراة واحدة -مش بنظام ذهاب و عودة- في تاريخ دوري أبطال أفريقيا, بعد نهائي النسخة الأولى في 1964
#000030
فهو مميز جدا كونه نهائي مكسبه مصري أيا كان المنتصر, سواء كانت التاسعة للأهلي أو السادسة للزمالك بعد غياب 17 سنة
#000031
مين هيسجل إسمه في التاريخ, مين من لاعبي الأهلي هيحط إسمه مع العظماء, محمود الخطيب صاحب أهداف أول لقب للأهلي في 82
أو أبو تريكه وتاريخه في النهائيات خصوصا هدفه التاريخي في 2006 ضد الصفاقسي
أو خالد بيبو و الهاتريك الإستثنائي في صن داونز في 2001
ومين من لاعبي الزمالك هيحط إسمه جنب الأساطير, جمال عبد الحميد صاحب أهداف أول لقب للزمالك في 84 أمام شوتينج ستارز النيجيري
أو جنب أيمن يونس وثنائيته المبدعة في نهائي 86 أمام افريكا سبورت الإفواري
أو مع تامر عبد الحميد وهدفه الشهير اللي جاب بيه أخر لقب للزمالك من أنياب الرجاء المغربي
#000032
لكن في كل الأحوال, الفائز الأهم هو مصر والكرة المصرية, اللي بتثبت دايما إنها سواء على مستوى المنتخب أو الأندية متربعة على عرش الكرة الافريقية, وبفرق بعيد أوي عن أقرب ملاحقيها
#000034